ഗാര്ഹിക പീഡനം കണ്ണൂരില് ഭര്തൃഗൃഹത്തില് യുവതി ജീവനൊടുക്കി, ശബ്ദസന്ദേശം പുറത്ത് കണ്ണൂര്: ഗാര്ഹിക പീഡനത്തെത്തുടര്ന്ന് യുവതി ആത്മഹത്യ ചെയ്തു. പയ്യന്നൂര് കോറോം സ്വദേശി സുനീഷ 26 യാണ് ഭര്ത്താവിന്റെ വീട്ടില് തൂങ്ങി മരിച്ചത്. ഭര്ത്താവ് വിജീഷില് നിന്നും നിരന്തരം മര്ദനം നേരിട്ടു എന്ന് വ്യക്തമാകുന്ന സുനീഷയുടെ ഓഡിയോ പുറത്ത് വന്നിട്ടുണ്ട്. ഭര്ത്താവിന്റെ മാതാപിതാക്കള് മര്ദിക്കാറുണ്ടായിരുന്നു എന്നും ശബ്ദരേഖയില് പറയുന്നു. തന്നെ കൂട്ടികൊണ്ടു പോയില്ലെങ്കില് ജീവനോടെ ഉണ്ടാകില്ലെന്ന് യുവതി അനുജനോട് പറയുന്നതും ഓഡിയോയിലുണ്ട്. ഒന്നരവര്ഷം മുമ്ബാണ് വിജീഷും സുനീഷയും വിവാഹം കഴിച്ചത്. ഗാര്ഹിക പീഡനവുമായി ബന്ധപ്പെട്ട് സുനീഷ ഒരാഴ്ച മുമ്ബ് പയ്യന്നൂര് പൊലീസില് പരാതി നല്കിയിരുന്നു. എന്നാല് കേസെടുക്കാതെ പയ്യന്നൂര് പൊലീസ് ഇരുവീട്ടുകാരെയും വിളിച്ച് ഒത്തുതീര്പ്പാക്കി വിടുകയായിരുന്നു. ഇവരുടേത് പ്രണയ വിവാഹമായിരുന്നു.